Il-Ministru Carmelo Abela wieġeb għall-implikazzjoni tad-Deputat Nazzjonalista Jason Azzopardi. Iktar kmieni Azzopardi implika lil Abela fil-hold up tal-HSBC tal-2010 u qal illi saħansitra min kien imdaħħal kien imwiegħed €300,0000. Ara hawnhekk x'qal eżatt Jason Azzopardi. "Niċħad kategorikament u bl-aktar mod assolut il-gideb malafamanti u moqżież li għamel fuqi d-deputat Nazzjonalista Jason Azzopardi. Se nkun qed nieħu l-passi legali kollha meħtieġa minnufih biex niddefendi l-integrita' tiegħi minn din il-fabbrikazzjoni maħmuġa u faħxija, u Jason Azzopardi jħallas ta' għemilu." Il-Ministru Abela akkuża lill-Partit Nazzjonalista "qiegħed konfoffa mal-kriminali u qed jaħdem id f'id magħhom. Bernard Grech se jkollu ħafna x'iwieġeb," temm jgħid Abela fil-messaġġ tiegħu fuq Facebook.